钦定古今图书集成/明伦汇编/官常典/第764卷 > 《义士歌》镏炳
## 钦定古今图书集成/明伦汇编/官常典/第764卷 > 《义士歌》镏炳

鄱阳胡公，字振祖，当元之季，以义起兵，克复郡治，纪功授饶州府判。后从官军转战至浮梁，与敌相拒，粮尽矢绝，义不辱，愤骂以身死之。乡贡蔡渊仲先生为之立传，予作歌以表其节义焉，至正甲午也。

昆仑昼裂黄河决，京畿地毛白于雪。《鬼毋啼》秋天雨
鱼，武库兵鸣剑飞血。黄屋播越烟尘张四海，感激思
勤王。鄱阳胡公躯七尺，义旗塞路寒无光。鸢肩火色
万里壮，虎气电目千夫强，城头阵云压。鼓，酾酒椎
牛题露布。破釜沉舟晓更征，囊沙壅水宵还渡。万乘
千旟骠骑营，转战直薄浮梁城。孤军粮尽朝飧草，间
道人稀夜煮冰。铁甲照霜弓影曲，宝刀磨月水痕腥。
旄头芒射前星落，恃勇骁腾身不却。凄凉马革裹尸
归，谁复声名写麟阁。郡侯纪绩笔如椽，父老相传泪
泫然。三尺荒坟何处是，忠臣后代子孙贤。